recursal/SuperWikiNEXT-32B huggingface dataset:
Coordenadas: 43°28′53″N 8°17′29″O﻿ / ﻿43.48131, -8.2915

Ferrol visto dende Brión.
Os **montes de Brión** son unha chaira de monte baixo situada en Brión (Ferrol), entre a ría de Ferrol e o val de Doniños. Son 220 ha, cubertas principalmente por toxo, e de propiedade municipal. Está situado a entre 200 e 250 metros de altitude, e neles catalogáronse 39 mámoas, algunhas delas intactas.

O 25 de agosto de 1800 tivo lugar a batalla de Brión, na que unha frota inglesa de 15 000 soldados enfrontouse na Chá de Brión aos defensores de Ferrol, uns 5 000 efectivos. O día 27 volveron embarcar en Doniños.

Durante o franquismo o monte foi expropiado. En 2004 o monte foi cedido ao concello de Ferrol para a construción dun centro loxístico para o porto exterior de Ferrol, proxecto que non se chegou a realizar. Dende entón os veciños sosteñen un litixio pola titularidade do monte. O proxecto para achegar o tren ao porto exterior de Ferrol proxecta un túnel baixo o monte.

Topónimos
---------

* Cha de Brión
* Montes do Gato

Notas
-----

1. ↑  La Batalla de Brión, 25 de agosto de 1800
2. ↑  Vecinos de Brión y Doniños ocupan los montes que reclaman para ellos. diariodeferrol.com
3. ↑  Fomento dálle luz verde ao polémico trazado sur do tren ao porto exterior de Ferrol praza.gal
Países do mundo onde se fala o ruso
A **rusificación** é a adopción da lingua rusa ou de aspectos da cultura rusa, voluntariamente ou non, por parte de comunidades non rusas. Nun sentido estrito, o termo "rusificación" emprégase para designar a influencia da lingua rusa sobre as linguas eslavas, bálticas e outras linguas faladas en áreas que controla ou controlaba Rusia. Nun sentido histórico, o termo refírese ás políticas (tanto oficiais como non oficiais) da Rusia Imperial e da Unión Soviética en relación aos seus constituíntes nacionais e ás minorías nacionais de Rusia, que tiñan como obxectivo a dominación rusa.

As principais áreas de influencia da rusificación son a política e a cultura. Na política, un elemento da rusificación é a designación de rusos para asumir posicións administrativas nas institucións nacionais. Na cultura, a rusificación ponse de relevo principalmente no forte emprego do ruso nos asuntos oficiais e na influencia do ruso sobre as linguas nacionais. O desprazamento demográfico en favor da poboación rusa tamén adoita considerarse un xeito de rusificación.

Algúns estudosos diferencian *rusianización* (entendida como a expansión da lingua, cultura e persoas rusas en culturas e rexións non rusas), de *rusificación* (entendida como un proceso de cambio da pertenza étnica de alguén ou da súa identidade de non rusa a rusa). Neste senso, as expansión da lingua, cultura, e persoas rusas (rusianización) non deberían compararse coa asimilación cultural de non rusos (rusificación). Malia ser mesturados ambos os dous procesos, un non leva necesariamente ao outro.

Notas
-----

1. ↑  Aspaturian, Vernon V. "The Non-Russian Peoples", en Allen Kassof, Ed. *Prospects sea Soviet Society* (Nova York: Praeger, 1968): 143-198. Aspaturian tamén distinguiu rusianización e rusificación de sovietización, isto é, o proceso de expansión das institucións soviéticas e a reestruturación socialista soviética das relacións sociais e económicas de acuerdo coa visión do Partido Comunista.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

* Rusificación de Finlandia
* Rusofilia
* Rusofobia
* Sovietización
* Polonización
* Xermanización

### Ligazóns externas

* Desrusificación/Tartarización (en inglés)
* Rusificación en Lituania (en inglés)
* A Identidade Cívica da Rusificación oficial na Rexión Noroeste do Imperio despois de 1863 por Mikhail Dolbilov (en inglés)
* Misión permanente do Instituto Caucasiano para a Fundación da Democracia inaugurado en Tskhinvali – Regnum News Agency (Rusia), 9 de decembro de 2005
* O Tartaristán rexeita o papel dominante dos rusos – Kommersant, 6 de marzo de 2006 (en inglés)

|  |  |
| --- | --- |
| Control de autoridades | 
* Wd: Q332695
* EBID: ID
* MAG: 2776170092
* NKC: ph449191
* Treccani: russificazione

 |
**Rodrigo Leão**, nado en Lisboa en 1964, é un músico, instrumentista de teclado e baixo, e compositor portugués, cofundador do grupo Sétima Legião e compoñente tamén de Madredeus.

Traxectoria
-----------

En 1982 fundou a banda Sétima Legião xunto con Pedro Ayres Magalhães e Gabriel Gomes, membros de Madredeus. O nome escollido era o da lexión romana que foi a Lusitania. Dita banda sería unha grande innovación ao mesturar música folk con electrónica. Aquela experiencia mudou a concepción da música moderna portuguesa ao explorar un campo orixinal e novidoso.

Como artista en solitario segue un camiño instrumental que combina teclados electrónicos e instrumentos de corda clásicos, inspirado ao mesmo tempo pola música erudita e a música minimalista contemporánea. Suspende temporalmente os Sétima Legião entre 1993 e 1996 debido á falta de tempo polo crecente éxito do seu primeiro álbum en solitario. Abandona definitivamente os Madredeus no 1994 para dedicarse por completo á súa carreira en solitario e á preparar os álbums *Mysterium* (1995) e *Theatrum* (1996).

Despois de abandonar Madredeus comezou a explorar a combinación das súas composicións clásicas-modernas con formas de canción e instrumentación mais tradicional. Conta sempre con moitos importantes colaboradores, é o caso de Lula Pena ou Adriana Calcanhotto, a cantante brasileira, no CD *Alma Mater*. Entre os convidados nos seus traballos constan Sónia Tavares e Nuno Gonçalves dos The Gift e Rui Reininho dos GNR que participou na gravación do seu álbum en vivo titulado *Pasión*. Co disco *Alma Mater* o músico recibiu dous importantes títulos de recoñecemento público, o de Disco do Ano e o de Artista do Ano.

En 2004 editou *Cinema*, disco considerado polo editor da revista americana *Billboard* un dos mellores editados nese ano. Neste traballo participaron Beth Gibbons e Riuychi Sakamoto.

Discografía
-----------

### Con Sétima Legião

* *Glória/Partida* (Single, 1983)
* *A um Deus Desconhecido* (1984)
* *Mar de Outubro* (1987)
* *De Um Tempo Ausente* (1989)
* *O Fogo* (1992)
* *Sexto Sentido* (1999)
* *História da Sétima Legião: Canções 1983-2000* (2000)
* *História da Sétima Legião II: Músicas 1983-2003* (2003)

### Con Madredeus

* *Os Dias da MadreDeus* (1987)
* *Existir* (1990)
* *Lisboa* (en directo en Lisboa, 1992)
* *O Espírito da Paz* (1994)

### En solitario

* *Ave Mundi Luminar* (1993)
* *Mysterium* (1995)
* *Theatrum* (1996)
* *Alma Mater* (2000)
* *Pasión* (2003)
* *Cinema* (2004)
* *O Mundo (1993-2006)* (2006)
* *Portugal, Um Retrato Social* (2007)
* *A Mãe* (2008)

Véxase tamén
------------

### Ligazóns externas

* Web oficial *(en portugués)* *(en inglés)*
* Web oficial de Madredeus *(en portugués)* *(en inglés)*

|  |  |
| --- | --- |
| Control de autoridades | 
* Wd: Q952499
* WorldCat
* VIAF: 61739878
* Allmovie: p751650
* AllMusic: mn0001252797
* AlloCiné: 487603
* BNF: 139770368
* Discogs: 100695
* Europeana: ID
* Filmportal: ID
* GND: 135063671
* IMDb: nm0508195
* ISNI: 0000 0000 5518 8259
* LCCN: no98047982
* MusicBrainz: ID
* SNAC: w63v0gbn
* Songkick: 1124418
* SUDOC: 174417837
* TMDb: 1280961

 |
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Road Fighter*** (ロードファイター, *Rōdo Faitā*?) é un videoxogo arcade de carreiras desenvolvido por Konami e estreado en decembro de 1984. Foi o primeiro xogo de carreiras de Konami. O obxectivo é acadar a liña de meta en diferentes niveis antes de que remate o tempo, sen chocar con outros coches e antes de quedar sen combustible (a recarga de combustible faise cochando con coches dunha cor especial). O xogo tivo dúas secuelas no seu tempo, *Midnight Run: Road Fighter 2* en 1995 e *Winding Heat* en 1996. No Xapón, creouse unha secuela que foi lanzada ó mercado en 2010, 14 anos despois de *Winding Heat*.

Notas
-----

1. ↑  Konami, ed. (24 de novembro de 2009). "ロードファイター". Consultado o 30 de maio de 2012.

|  |  |
| --- | --- |
| Control de autoridades | 
* Wd: Q1980593
* GameRankings: 578237
* KLOV: 9335
* MobyGames: road-fighter

 |
A gráfica amosa a evolución do clima durante os últimos sesenta e cinco millóns de anos. O máximo térmico do Paleoceno-Eoceno está marcado coas siglas "PETM" e probablemente se atopa subestimado nun factor de entre 2 e 4 por mor dunha vaga estimación na mostra de datos.
O **máximo térmico do Paleoceno-Eoceno** (*MTPE*, *PETM* en inglés), chamado tamén **máximo térmico do Eoceno inicial** ou **máximo térmico do Paleoceno superior**, foi un súbito cambio climático que marcou o fin do Paleoceno e o comezo do Eoceno, hai 55,8 millóns de anos. Trátase dun dos períodos de cambio climático máis significativos da era Cenozoica, que alterou de súpeto a circulación oceánica e atmosférica, provocando a extinción de moitos xéneros de foraminíferos bentónicos, e causando grandes cambios nos mamíferos terrestres que marcaron a aparición das liñaxes actuais.

En só 20 000 anos, a temperatura media terrestre medrou en 6°C, cun corresponente aumeno do nivel do mar, así como un quecemento dos océanos. Malia que o quecemento puido ser desencadeado por moitas causas, crese que as principais foron a forte actividade volcánica e a emisión de gas metano que se atopaba almacenada nos clatratos dos sedimentos oceánicos, e que puideron intensificar o quecemento ó liberaren á atmosfera grandes cantidades de carbono empobrecido no isótopo carbono-13. Ademais, as concentracións atmosféricas de CO2 aumentaron de forma significativa, deturpando o ciclo e causando a elevación da lisoclina, así como unha escaseza de osíxeno nas profundidades oceánicas que finalmente provocou a maioría das extincións mariñas.

Notas
-----

1. ↑  Katz, M. (1999). "The Source and Fate of Massive Carbon Input During the Late Paleocene Thermal Maximum". *Science número = novembro*. páx. 1531-1533.
2. ↑  Kennett, J.P. Stott, L.D. (1991). "Abrupt deep-sea warming, palaeoceanographic changes and benthic extinctions at the end of the Palaeocene". *Nature*. páx. 225229.

|  |  |
| --- | --- |
| Control de autoridades | 
* Wd: Q55826
* EBID: ID

 |
O **Rugby Viadana** é un club de rugby italiano da cidade de Viadana (Lombardía), que actualmente compite no Eccellenza, a máxima categoría do rugby italianos. O club foi fundado en 1970 e gañou a Liga Italiana en 2002, e a Coppa Italia en catro ocasións. Tamén competiu en competicións europeas, sendo finalistas da European Shield en 2004. O Viadana xoga coas cores amarela e negra.

Historia
--------

O club foi fundado en 1970 como unha sección dentro do Vitellianense Cebogas Multisports Club por algúns ex xogadores do Rugby Parma. O equipo comezou a súa andaina no nivel máis baixo, a Serie D.

Na tempada 1980-81 o Viadana gañou a Serie B, mais logo de tres anos o equipo foi relegado á Serie C. Mais un ano máis tarde acadaría novamente o ascenso á Serie B. Na tempada 1986-87 gañou o ascenso á Serie A2, finalizando en sexto lugar no seu primeiro ano. Logo foron descendidos novamente ao ano seguinte, non retornando ata despois de tres anos.

Finalmente, gañou o ascenso á Serie A na tempada 1998-99. Na súa primeira tempada, o Viadana gañou a Coppa Italia. Na tempada 2000-01 finalizou en terceira posición a liga, mais perderon novamente nas semifinais dos play-offs fronte ao Benetton Treviso.

En 2002 a liga italiana foi reformada, converténdose no actual Super 10. Durante esa tempada, o Viadana finalizou na primeira posición e derrotou aos favoritos do Benetton Treviso nos play-offs polo título por primeira vez. Foi o primeiro equipo dunha cidade que non é capital provincia que conseguiu gañar a Liga. Gañou a súa segunda Coppa Italia en 2003.

En 2004 converteuse no primeiro (e único) equipo italiano en chegar a unha final europea, perdendo na pinal da European Shield por 19-25 fronte ao Montpellier. En 2007 derrotaron ao Cammi Calvisano para alzar a súa terceira Coppa Italia. En 2008, o Viadana perdeu nas semifinais fronte ao Benetton Treviso e porén perdeu unha praza na Heineken Cup.

Palmarés
--------

* **Eccellenza:**
	+ Campión: 2002
* **Coppa Italia:**
	+ Campión: 2000, 2003, 2007, 2013
* **Supercoppa d'Italia:**
	+ Gañadora: 2007
* **European Shield:**
	+ Finalista: 2004

Ligazóns
--------

* Site oficial
**Michel Azama**, nado en Villelongue-de-la-Salanque (Pireneos Orientais) en 1947, é un escritor e dramaturgo francés.

Traxectoria
-----------

Graduado en Filosofía e Letras na Universidade Paul Valéry de Montpellier, formouse como actor na Escola de Jacques Lecoq de París. Escribiu o seu primeiro texto, *Bled*, ao termo dunha estancia de dous anos en Marrocos.

Dramaturgo e asesor literario do Centro Dramático Nacional francés. As súas obras están traducidas en varias linguas, traducindo el mesmo os seus textos ó castelán.

Alén da súa actividade docente internacional á fronte de numerosos obradoiros de escritura teatral en Francia, Italia, España, Colombia ou Chile, traduciu numerosos autores de expresión castelá (José Sanchis Sinisterra) e catalá (Sergi Belbel, Josep Maria Benet i Jornet).

En 2002 foi nomeado presidente de Écrivains Associés du Theatre (EAT), entidade profesional que agrupa a máis de 300 dramaturgos franceses.

Obras
-----

* *Ruptures* (1981)
* *Bled* (1984)
* *Vie et mort de P. Paolo Pasolini* (1986)
* *Croisades* (1988)
* *Le Sas* (1989)
* *Iphigenie ou le pêche des Dieux* (1991)
* *Asteques* (1991)
* *Medee Black* (1992)
* *Les deux terres d'Akhenaton* (1994)
* *Zoo de nuit* (1997)
* *Faits divers* (1998)
* *Saintes familles* (2002)

Véxase tamén
------------

### Ligazóns externas

* Michel Azama sobre o website do Centro nacional das escrituras do espectáculo A Chartreuse de Villeneuve lez Aviñón

|  |  |
| --- | --- |
| Control de autoridades | 
* Wd: Q3308932
* WorldCat
* VIAF: 22170040
* BNE: XX1017741
* BNF: 12095598f
* GEC: 0247184
* GND: 1038034698
* ISNI: 0000 0000 7822 1891
* LCCN: nr90020479
* NKC: xx0154771
* NTA: 269482342
* SUDOC: 02930024X

 |
**Romualdo II o Novo**, finado en 732, foi o fillo de Xisulfo I e Winiperga. Sucedeuno como duque de Benevento á súa morte, que aparece datada diferentemente segundo as fontes 698, 706, ou 707.

Traxectoria
-----------

Segundo Paulo Diácono, Xisulfo reinou dezasete anos, cousa que implicaría que morreu no 698, pero Paulo tamén fai mención de accións que parece que acaeceron certamente sobre o 705. Dálle a Romualdo un reinado de 26 anos, o que sitúa a súa morte en 724, 731, ou 732.

Romualdo entrou en conflito tanto co Ducado de Spoleto como co Ducado de Nápoles durante o seu longo reinado. O conflito con este último levouno a un enfrontamento co papado tamén. Tomoulle o remoto castelo de Cumas a Xoán I de Nápoles en 716 e ignorou as peticións do papa Gregorio II e as súas ofertas de compensacións se o restituía. En 717, o papa apoiou a expedición de Xoán que venceu definitivamente o exército do seu gastaldo e desprazou aos seus homes de Cumas.

Moeda longobarda (sólido) cuñada a nome de **Romualdo II de Benevento**
Romualdo casou dúas veces: primeiro con Guntberga (ou Gumperga), filla de Aurona, irmá do rei Liutprando e despois con Ranigunda, filla do Duque Gaidualdo de Brescia. Sucedeuno o fillo que tivo con Gumperga, Xisulfo II, pero era menor de idade e foi desprazado polo usurpador Adelais, aínda que se lle perdoou a vida.

Notas
-----

1. ↑  724 no *Lexikon*.

Véxase tamén
------------

### Bibliografía

* *Lexikon des Mittelalters*: Romuald II. Herzog von Benevent (698-724).
* Paulo Diácono. *Historia Langobardorum*. Dispoñíbel en Northvegr.

| Ducado de Benevento |
| --- |
| *Segue a:* Xisulfo I de Benevento | **Romualdo II de Benevento**(706-732) | *Precede a:* Adelais de Benevento |
| - |

|  |  |
| --- | --- |
| Control de autoridades | 
* Wd: Q786721
* BMT: 197140
* DBI: ID
* Treccani: romualdo-ii-duca-di-benevento
* WikiTree: Di\_Friuli-10

 |
**Michel Teló**, nado en Medianeira (Paraná) o 21 de xaneiro de 1981, é un cantante e compositor brasileiro. Formou parte de dúas bandas, pero foi co grupo Tradição co que obtivo os primeiros éxitos na súa carreira como cantante, entre os que destacan "Barquinho", "O Caldeirão", "Pra Sempre Minha Vida", "A Brasileira", "Ai Se Eu te Pego" e "Eu Quero Você". Ademais de cantante e compositor é un bailarín, e toca o acordeón e harmónica.

Traxectoria
-----------

A pesar de nacer en Paraná, vive en Campo Grande, Mato Groso do Sur.

A súa canción "Ei, Psiu! Beijo Me Liga" foi un grande éxito en 2010. Ademais desta, tamén foi todo un éxito a canción "Fugidinha", cuxos autores son Rodriguinho e Tiaguinho, integrantes dun grupo brasileiro de pagode orixinario de São Paulo: Exaltasamba. A versión de "Fugidinha" que é interpretada por Michel Teló foi un grande éxito nun programa de televisión brasileiro, coñecido baixo o nome O Melhor do Brasil da cadea Rede Record, e foi parte dous anos consecutivos da banda sonora dunha telenovela xuvenil chamada "Malhação", da cadea Rede Globo.

No *reality show* Big Brother Brasil 11, transmitido no día 16 de marzo de 2011, Michel Teló participou na festa titulada Sertanejo Universitário, coa participación tamén de João Bosco & Vinícius e Fernando & Sorocaba.

No 2011 a súa canción "Ai Se Eu Te Pego" foi un éxito.

Fama internacional
------------------

Michel tocando.
Coa canción "Ai se eu te Pego" acadou a fama fóra do Brasil debido ao baile do xogador de fútbol profesional Neymar. En España púxose de moda logo da celebración de Cristiano Ronaldo e Marcelo despois de marcar un gol co Real Madrid.

Notas
-----

1. ↑  "Festa Sertanejo Universitário". Arquivado dende o orixinal o 20 de agosto de 2011. Consultado o 30 de decembro de 2011.

Véxase tamén
------------

### Ligazóns externas

* Sitio web oficialArquivado 28 de decembro de 2012 en Wayback Machine. *(en portugués)*

|  |  |
| --- | --- |
| Control de autoridades | 
* Wd: Q488387
* WorldCat
* VIAF: 233561678
* AllMusic: mn0002434436
* BIBSYS: 15014717
* BNE: XX5198119
* BNF: 166078107
* Discogs: 2576399
* Europeana: ID
* Genius: Michel-telo
* GND: 1022748017
* ICCU: MODV648710
* IMDb: nm4737230
* ISNI: 0000 0003 6965 7521
* LCCN: no2013070657
* MetroLyrics: ID
* MobyGames: 823044
* MusicBrainz: ID
* NNDB: 000281952
* Songkick: 4845538
* SUDOC: 16248691X
* TMDb: 1458174

 |
Distribución habitual dos mapas dos MOBAs
***Multiplayer online battle arena*** (**MOBA**), en galego **campo de batalla multixogador en liña**, tamén coñecido como ***action real-time strategy*** (**ARTS**), en galego **estratexia de acción en tempo real**, é un xénero de videoxogos orixinado como un subxénero da estratexia en tempo real, no que o xogador controla a unha personaxe dentro dun equipo de varios xogadores. O obxectivo dos xogos deste xénero é destruír a estrutura principal do equipo contrario coa axuda doutras unidades controladas pola computadora que se moven por camiños predefinidos dentro do mapa do xogo. As personaxes dos xogadores posúen varias habilidades e vantaxes que van mellorando durante a partida e que contribúen á estratexia global do seu equipo. Este tipo de videoxogos combinan elementos dos videoxogos de acción, rol e estratexia en tempo real.

O precursor deste xénero foi *Aeon of Strife* (*AoS*), un mapa a medida feito para o videoxogo *StarCraft*. *Defense of the Ancients* (*DotA*), un mapa para o videoxogo *Warcraft III: Reign of Chaos* e *The Frozen Throne* baseado en *Aeon of Strife*, está considerado un dos principais títulos deste xénero e o primeiro MOBA para o que se levaron a cabo torneos con patrocinadores. Outros dos principais títulos dentro deste xénero son *League of Legends*, *Heroes of Newerth* e *Dota 2*.

Notas
-----

1. ↑  "Frequently Asked Questions". GetDota.com. Arquivado dende o orixinal o 11 de novembro de 2010. Consultado o 12 de outubro de 2016.
2. ↑  John Funk. "MOBA, DOTA, ARTS: A brief introduction to gaming's biggest, most impenetrable genre". Polygon. Consultado o 23 de decembro de 2015.
3. 1 2  "History of DotA". Gosugamers.net. Arquivado dende o orixinal o 12 de setembro de 2013. Consultado o 8 de setembro de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Multiplayer online battle arena***  |

### Bibliografía

* Park, H.; Kim, K.J. (2014). "Social network analysis of high-level players in multiplayer online battle arena game". *International Conference on Social Informatics* (en inglés). Springer International Publishing. pp. 223–226. ISBN 978-3-319-15168-7. doi:10.1007/978-3-319-15168-7\_28.


---

|  |  |
| --- | --- |
|  |  *Este artigo sobre videoxogos é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Michel Diogoye Diouf**, nado o 19 de abril de 1989 en Madina Gounass, Rexión de Kolda, é un xogador profesional de baloncesto senegalés que xoga para o Bakken Bears danés. Cunha altura de 2,08 metros, xoga na posición de pivote. Na temporada 2011−12, pese a tan só xogar medio ano na competición antes de asinar nun equipo ACB, foi o segundo máximo reboteador e terceiro máximo taponador da Liga LEB.

Traxectoria
-----------

Representante da crecente onda de xogadores africanos que poboa o baloncesto europeo, Diouf debuta en idade júnior na Liga LEB2 co Qalat Cajasol, onde xogou 13 partidos máis 12 co filial da Liga EBA á parte de participar no circuíto sub-20 onde foi un dos mellores xogadores do torneo.

Na súa primeira tempada completa en LEB Prata xa foi un dos xogadores máis valorado do equipo, e estivo entre os mellores anotadores e reboteadores, así como o mellor taponador da categoría (1,94 tapóns por partido) seguido de lonxe doutro africano, Mamadou Samb (1,53 tapóns por partido). Na súa segunda tempada completa na LEB Prata seguiu coa súa progresión, e non só foi o máis valorado do seu equipo senón que tivo importantes aparicións nas clasificacións sendo o 3º mellor taponador (1,8 tapóns por partido), o 5º mellor reboteador (7,6 rebotes por partido) e o 6º xogador máis valorado de toda a liga (16,7 de valoración media) e dende estes momentos seguido por "scouts" da NBA.

En 2009 o Tarragona 2017 e o Cajasol Sevilla chegaron a un acordo para a cesión do xogador. Diouf permaneceu no club catalán durante dúas tempadas, onde fixo bos números sendo o segundo mais valorado do equipo e segundo mellor taponador da liga. En xullo de 2011 confirmouse a súa fichaxe polo Palencia Baloncesto para a disputa da tempada 2011-12. En xaneiro de 2012, Baloncesto Fuenlabrada ficha ao xogador para substituír o lesionado de longa duración Mouhamed Sené. Debutando en ACB ante o Blancos de Rueda Valladolid. Pese a tan só xogar medio ano na competición antes de asinar nun equipo ACB, foi o segundo máximo reboteador e terceiro máximo taponador da competición. A tempada seguinte é o Club Baloncesto Breogán de Lugo quen consegue a súa cesión para xogar na liga LEB Ouro. Tras unha boa campaña co club lucense, asina por unha tempada máis.

### Clubs

* España Qalat Cajasol (LEB Prata / EBA, 2006−2009)
* España Tarragona (LEB Ouro, 2009−2011)
* España Palencia (LEB Ouro, 2011−2012)
* España Fuenlabrada (ACB, 2012)
* Galiza Club Baloncesto Breogán (LEB Ouro, 2012−2014)
* España Miraflores Burgos (LEB Ouro, 2014−2015)
* Dinamarca Bakken Bears (Basketligaen, 2015−presente)

Notas
-----

1. ↑  "Michael Diouf, ¿a corto plazo, el futuro del Cajasol?". *Solobasket* (en castelán). Consultado o 2021-02-24.
2. ↑  Michel Diouf cedido ao CBT

Véxase tamén
------------

### Ligazóns externas

* Ficha en feb.es
* Ficha en acb.com

|  |  |
| --- | --- |
| Control de autoridades | 
* Wd: Q9032298
* ACB: 20203791

 |
| Navallón |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Mollusca |
| Clase: | Bivalvia |
| Orde: | Adapedonta |
| Superfamilia: | Solenoidea |
| Familia: | Pharidae |
| Xénero: | *Pharus* |
| Especie: | ***Pharus legumen*** |

 |
| Nome binomial |
| *Pharus legumen*(Linnaeus, 1758) |

O **navallón** (*Pharus legumen*, Linnaeus 1758) é un molusco bivalvo da familia dos Fáridos (Pharidae), orde Eutherodonta.

Morfoloxía
----------

Semella unha navalla pero ten as marxes anterior e posterior redondeadas e entreabertas. Normalmente non supera os 12 cm.

A cuncha é fráxil e equivalva, tomando unha forma oblonga e cilíndrica. A superficie presenta finas liñas concéntricas. A valva dereita ten un dente cardinal prominente, e a esquerda dous moi prominentes; ademais, nas dúas valvas aparece na cara interior unha costela redondeada que chega ata un terzo da distancia entre o bordo superior e a marxe inferior.

A cor é branca sucia, pero o periostraco é verde oliva ou verde amarelado. Interior, branco, e marxe dentada.

Hábitat e bioloxía
------------------

Vive na zona infralitoral, en bancos de area fina.

Distribúese polo Atlántico, desde as Illas Británicas ata Marrocos.

Resulta pouco abundante e as escasas capturas veñen mesturadas con navallas e longueiróns.

Ríos Panisse recolleu o nome de *navallón* aplicado tamén a outros moluscos, como a arola ou a propia navalla.

Véxase tamén
------------

### Bibliografía

* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.

### Outros artigos

* Lista de bivalvos de Galicia

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Navallón*** |

* Ficha en World Register of Marine Species

|  |  |
| --- | --- |
| Identificadores taxonómicos | 
* DORIS: 4581
* EUNIS: 60736
* GBIF: 4371857
* GlobalSpecies: 2533733
* iNaturalist: 483128
* IRMNG: 10840083
* ITIS: 203846
* NBN: NBNSYS0000177107
* NCBI: 457663
* SeaLifeBase: 89724
* Soortenregister: 176779
* TAXREF: 64624
* WoRMS: 140736

 |
*Nemipterus bathybius*
Os **Nemiptéridos** (Nemipteridae) son unha familia de peixes mariños incluída na orde dos Perciformes. Distribúense por augas tropicais e subtropicais do Índico e oeste do Pacífico. O nome procede do grego *nemas* (filamento) e *pteron* (ala), polo característico filamento na súa aleta caudal.

Características
---------------

Corpo oblongo ou alargado. Liña lateral longa e paralela ó perfil dorsal. Un suco na base das aletas dorsal e anal.

Teñen unha aleta dorsal continua, con 10 espiñas e 9-10 radios brandos; na anal 3 espinas e 7 a 8 radios brandos; pelvianas ó nivel das pectorais; na parte superior da aleta cuadal dalgunhas especies hai longo filamento.

Son peixes carnívoros que se alimentan de pequenos peixes bentónicos, cefalópodos, crustáceos e poliquetos, aínda que algunhas especies se alimentan de plancto. Algunhas especies son hermafroditas protoginos.

Clasificación
-------------

Comprende 62 especies agrupadas en cinco xéneros:

* Xénero *Nemipterus* (Swainson, 1839)
* Xénero *Parascolopsis* (Boulenger, 1901)
* Xénero *Pentapodus* (Quoy e Gaimard, 1824)
* Xénero *Scaevius* (Whitley, 1947 )
* Xénero *Scolopsis* (Cuvier, 1814)

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Nemiptéridos*** |

|  |  |
| --- | --- |
|  | Wikispecies posúe unha páxina sobre:  ***Nemiptéridos*** |

|  |  |
| --- | --- |
| Control de autoridades | 
* Wd: Q1342930
* EBID: ID
* MAG: 2778560527

 |

|  |  |
| --- | --- |
| Identificadores taxonómicos | 
* ADW: Nemipteridae
* EOL: 5283
* Fossilworks: 266324
* GBIF: 4288
* GlobalSpecies: 113149
* iNaturalist: 51095
* IRMNG: 110366
* ITIS: 168976
* NCBI: 30857
* Plazi: ID
* WoRMS: 151459

 |
**Roberto Ouro Vázquez**, nado en Palas de Rei o 7 de xuño de 1900 e finado na Coruña o 30 de outubro de 1975, foi un avogado e político galego.

Traxectoria
-----------

Fillo de José Ouro Arias, licenciouse en dereito. Militou na ORGA e presentouse ás eleccións xerais de 1933 pola candidatura de esquerdas, pero non resultou elixido. Ingresou en Izquierda Republicana e nas eleccións xerais de 1936 foi elixido deputado pola provincia de Lugo polo Fronte Popular. Logo do golpe de Estado do 18 de xullo de 1936 foi detido o 24 de xullo e ingresou no cuartel de San Fernando con Francisco Lamas López. O 24 de abril de 1937 foi conducido ao cárcere de Cáceres. Expedientado por responsabilidades civís e políticas, foi desterrado a Las Hurdes, onde pasou case tres anos, e multado con máis de 250.000 ptas.

Véxase tamén
------------

### Ligazóns externas

* 

* Roberto Ouro Vázquez na páxina web *Nomes e Voces*.
* Ficha en Represión franquista en Lugo

|  |  |
| --- | --- |
| Control de autoridades | 
* Wd: Q11267065
* Arquivo Histórico de Deputados (1810-1977): 83980

 |
A bolboreta esfinxe colibrí (*Macroglossum stellatarum)* alimentándose de flores da planta *Dianthus*. O insecto consegue alimento e a planta a polinización. A polinización é un exemplo clásico de mutualismo.
**Mutualismo** é, en Bioloxía e Ecoloxía, unha relación interespecífica na que dous organismos se benefician mutuamente. Precisamente, o concepto *mutualismo* deriva da axuda mutua que poden brindarse dous individuos que pertencen a diferentes especies. A relación de mutualismo é a miúdo temporal e, a diferenza da simbiose, a relación de mutualismo non é obrigada.

---

|  |  |
| --- | --- |
|  |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q186368
* BNCF: 35165
* EBID: ID
* GEC: 0195865
* GND: 4170911-1
* JSTOR: mutualism
* MAG: 131751744

 |
Muxahidin afgáns en 1985.
**Muxahid**, **muxahidín** ou **muxahidin** (na forma en plural), que vén do árabe المجاهدين, al-mujāhidīn, significa combatente, guerreiro ou loitador. É o termo co que se designa un combatente islámico fundamentalista involucrado nunha guerra ou en calquera outro conflito ou disputa, por exemplo a coñecida como Xihad. Foi habitual empregar esta denominación para os guerreiros afgáns de credo musulmán durante a guerra soviética en Afganistán, se ben pode referirse a outros combatentes en conflitos diversos. Así, por exemplo, en Bosnia os muxahidin eran os voluntarios internacionais musulmáns que combatían xunto as tropas musulmás locais nas guerras libradas entre 1991 e 1998.

Notas
-----

1. ↑  "muxahidín". *TERGAL*. Consultado o 26/12/2019.
2. ↑  Transliteración conforme aos criterios globais da Wikipedia en galego.

Véxase tamén
------------

### Outros artigos

* Xihad
* Radicalismo

|  |  |
| --- | --- |
| Control de autoridades | 
* Wd: Q42759
* BRE: 2221855
* EBID: ID
* NKC: ph490154

 |
Resultados do equipo Lancia no Campionato Mundial de Fórmula Un.

Resultados completos no Campionato Mundial de Fórmula Un
--------------------------------------------------------

|  |  |
| --- | --- |
|  | A Galipedia ten un portal sobre: ***Fórmula 1*** |

### Resultados do equipo oficial

A seguinte táboa detalla os resultados completos nos grandes premios do Campionato Mundial para o equipo Lancia de fórmula 1.

(Chave) As carreiras en letra grosa indican **pole position**; as carreiras en *cursiva* indican *volta rápida*.

| Ano | Chasis | Motor | Pneu. | Pilotos | 1 | 2 | 3 | 4 | 5 | 6 | 7 | 8 | 9 | Puntos | Pos. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1954 | Lancia D50 | Lancia 2.5 V8 | **P**
 |  | ARX | 500 | BEL | FRA | GBR | ALE | SUI | ITA | ESP | -\* | -\* |
| Italia Alberto Ascari |  |  |  |  |  |  |  |  | ***Ret*** |
| Italia Luigi Villoresi |  |  |  |  |  |  |  |  | Ret |
| 1955 | Lancia D50 | Lancia 2.5 V8 | **P**
 |  | ARX | MON | 500 | BEL | NED | GBR | ITA |  |  | -\* | -\* |
| Italia Alberto Ascari | Ret | Ret |  |  |  |  |  |  |  |
| Italia Luigi Villoresi | Ret† | 5 |  |  |  |  |  |  |  |
| Italia Eugenio Castellotti | Ret† | 2 |  | **Ret** |  |  |  |  |  |
|  Louis Chiron |  | 6 |  |  |  |  |  |  |  |

\* O Campionato de construtores non se outorgou ata 1958.

† Indica unidade compartida

|  |  |
| --- | --- |
|  | Wikimedia Commons ten máis contidos multimedia na categoría:  ***Resultados de Lancia na Fórmula 1*** |
Sinal sobre o respecto en São João dá Barra: *Respeite se quer ser respeitado* (en galego: «Respecte se quere ser respectado»).
O **respecto** (do latín *respectus*, «atención» ou «consideración») é a consideración e valoración especial que se lle ten a alguén ou a algo, ao que se lle recoñece valor social ou especial diferenza. Moitas formas de respecto baséanse na relación de reciprocidade (respecto mutuo, recoñecemento mutuo etc.). Con todo, no que se refire ao respecto das persoas cara a obxectos, costumes e institucións sociais, fundaméntase noutras consideracións diferentes da reciprocidade.

Tradicionalmente considérase que as mostras de respecto están relacionadas con cuestións morais e éticas, aínda que nalgúns casos teñen que ver con cuestións legais e culturais. O termo *respecto* aparece en diversas disciplinas como a filosofía política e outras ciencias sociais como a antropoloxía, a socioloxía e a psicoloxía.

O respecto nas relacións interpersoais comeza no individuo, no recoñecemento do mesmo como entidade única, que necesita e quere comprender ao outro. Consiste en saber valorar os intereses e necesidades doutro individuo, por exemplo nunha reunión.

Notas
-----

1. ↑  Definicións no *Dicionario da Real Academia Galega* e no Portal das Palabras para *respecto*.
2. ↑  "«Respeto.". Arquivado dende o orixinal o 23 de maio de 2015. Consultado o 10 de abril de 2017.
3. ↑  "Valores para vivir". Arquivado dende o orixinal o 20 de maio de 2009. Consultado o 10 de abril de 2017.
4. ↑  "«El respeto.". Arquivado dende o orixinal o 27 de abril de 2017. Consultado o 10 de abril de 2017.
5. ↑  "Qué es el respeto". Arquivado dende o orixinal o 26 de abril de 2017. Consultado o 10 de abril de 2017.

Véxase tamén
------------

### Outros artigos

* Teoría do recoñecemento
	+ Axel Honneth
* Democracia deliberativa
	+ Jürgen Habermas
* Teoría da xustiza

|  |  |
| --- | --- |
| Control de autoridades | 
* Wd: Q28510
* GND: 4141283-7
* JSTOR: respect

 |

|  |  |
| --- | --- |
| Identificadores | 
* MeSH: D000078682
* MeSH: F01.100.907
* UMLS: C0679133

 |
Mini e Mero encol do escenario (2008).
**Mini e Mero** foi un dúo de cantautores chairegos, formado por Xosé Luís Rivas Cruz (*Mini*) e Baldomero Iglesias Dobarrio (*Mero*), músicos, poetas, mestres e investigadores do folclore e a cultura tradicionais galegos, membros históricos de Fuxan os Ventos e actuais compoñentes de A Quenlla. Actuaron xuntos durante 46 anos, ata confirmaren a súa separación en novembro de 2018.

Traxectoria
-----------

Ademais da súa produción discográfica cos devanditos grupos, participaron por separado ou conxuntamente noutros discos de música galega, como o *Quiquiriqui* producido no ano 2006 pola Asociación de Gaiteiros Galegos e en obras teatrais como *Pan, catro propostas arredor da malla* (creación e adaptación musical súa) e publicado diversos libros.

É salientable o seu labor de recompilación de contos, lendas, refráns, ditos ou poemas, principalmente na súa Terra Chá natal e nas zonas onde exerceron o seu traballo de mestres: Mesía (Mero) e Boimorto (Mini).

O arquivo sonoro froito deste labor, e composto por milleiros de cintas magnetofónicas, foi cedido ao Museo do Pobo Galego para a súa dixitalización e incorporación ao Arquivo do Patrimonio Oral da Identidade, que ha estar dispoñible no web do museo. No campo educativo son autores de diversos libros de texto de ciencias sociais, naturais e lingua galega para o ensino infantil e primario.

En abril de 2009 foilles concedido por unanimidade o Pedrón de Ouro como recoñecemento á súa traxectoria de corenta anos de investigación musical, galardón que recibiron o 24 de maio de 2009.

En setembro de 2011 concedéselles o X Premio Ramón Piñeiro López - Facer País organizado pola asociación cultural Val de Láncara.

Un ano antes da súa separación, feita pública a finais do ano 2018, recibiran unha homenaxe en Vilalba.

Obras
-----

Mini e Mero actuando na concentración do 29N en Santiago de Compostela.
Os seus libros conxuntos inclúen, entroutros:

* *Contos de vellos para nenos* (1995)
* *Somos lenda viva* (1996)

A súa discografía conxunta inclúe:

* *Nadal en Galego* (1999)
* *Coplas cantos e Romances de cego*

Recoñecementos
--------------

* VII Edición Premios San Martiño de normalización lingüística (1997), no Concello da Estrada.
* Foille adicado un Hectómetro literario no Paseo dos Soños vilalbés, en 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mini e Mero Modificar a ligazón no Wikidata*** |


1. ↑  Jaureguizar (28/11/2018). "Mero: "Separámonos Mini e eu tras 56 anos de amizade"". Consultado o 28/11/2018.
2. ↑  Suso pena (18/11/2017). "Homenaxe a Mini e Mero en Vilalba". Consultado o 28/11/2918.
A ***Schweizer Münzblätter*** (de), cabeceira trilingüe tamén titulada ***Gazette Numismatique Suisse*** (fr) e ***Gazzetta Numismatica Svizzera*** (it) é unha revista numismática de periodicidade trimestral publicada pola Sociedade Suíza de Numismática desde outubro de 1949.

O seu primeiro director foi Herbert A. Cahn, ata 1964.

*Schweizer Münzblätter* (SM) é un dos dous órganos de expresión da Sociedade Numismática Suíza, xunto con *Schweizerische Numismatische Rundschau* (SNR).

A revista publica artigos científicos sobre a historia da moeda, o diñeiro e a economía ao longo da historia e en diferentes rexións, escritos en calquera dos tres idiomas da súa cabeceira. No entanto, os artigos publicados en SM adoitan ter menor extensión que os aparecidos en SNR. Ademais destes artigos, *Schweizer Münzblätter* é un boletín informativo sobre numismática suíza, con recensións bibliográficas, noticias, e avisos sobre exposicións e conferencias sobre numismática, así como as actas da Sociedade Numismática Suíza.

Consello editorial
------------------

O consello editorial das revistas publicadas pola Sociedade Suíza de Numismática está composto polas seguintes persoas:

* Michael Alram (Viena).
* Michel Amandry (París).
* Wolfgang Fischer-Bossert (Viena).
* Hans-Ulrich Geiger (Zürich).
* Lutz Ilisch (Tübingen).
* Ulrich Klein (Stuttgart).
* Denis Knoepfler (Neuchâtel).
* William E. Metcalf (Connecticut).
* Markus Peter (Berna).
* Samuele Ranucci (Perugia).
* Lucia Travaini (Milán).

Notas
-----

1. 1 2  *Schweizer Münzblätter*. Cabeceira do número 1. Outubro de 1949.
2. 1 2 3  "Zeitschriften". No sitio web da SNG/SSN.
3. ↑  "HerbertCahn". En *Dictionaire Historique de la Suisse*.
4. ↑  "Editorial Board". Sch*weizerische Numismatische Gesellschaft.*

Véxase tamén
------------

### Outros artigos

* Sociedade Suíza de Numismática

### Ligazóns externas

* Espazo de *Schweizer Münzblätter* na web da Sociedade Suíza de Numismática
* Acceso en liña a todos os números
O **Ministerio de Industria, Comercio e Turismo** é un departamento ministerial do Goberno de España con competencias en industria, comercio e turismo. O seu titular é Reyes Maroto.

Historia
--------

En 2018, coa chegada ao goberno por parte de Pedro Sánchez, creouse este departamento ministerial.

Funcións
--------

Corresponde ao Ministerio de Industria, Comercio e Turismo a proposta e execución da política do Goberno en materia de industria, comercio e turismo.

Estrutura
---------

Estrutúrase nos seguintes órganos superiores:

* Secretaría de Estado de Comercio.
* Secretaría de Estado de Turismo.

Titulares
---------

* María Reyes Maroto Illera

Véxase tamén
------------

* Historia dos ministerios de Industria de España
* Industria en España
* Turismo en España

Referencias
-----------

1. ↑  Presidencia del Gobierno: "Real Decreto 355/2018, de 6 de junio, por el que se reestructuran los departamentos ministeriales" (PDF). ISSN 0212-033X.

Ligazóns externas
-----------------

* Páxina web oficial
Os **Museos Capitolinos** (en italiano: *Musei Capitolini*) é un museo que contén un grupo de museos de arte e arqueoloxía situado na Piazza del Campidoglio, sobre o outeiro Capitolino de Roma, Italia. Os edificios históricos dos museos son o Palazzo dei Conservatori e o Palazzo Nuovo, un fronte ó outro na praza trapecial nun plan concibido por Michelangelo en 1536 e executado nun período de máis de 400 anos. A historia dos museos remóntase a 1471, cando o papa Sisto IV doou unha colección de importantes bronces antigos ó pobo de Roma e os situou no monte Capitolino. Dende entón, a colección dos museos medrou até incluír un gran número de estatuas romanas, inscricións e outros utensilios; unha colección de arte medieval e do Renacemento; e coleccións de xemas, moedas e outros obxectos. Os museos son propiedade do concello de Roma.

A estatua ecuestre do centro da praza é do emperador Marco Aurelio. É unha copia, xa que a orixinal se atopa no interior do museo.

Abertos ó público en 1734 baixo o goberno do papa Clemente XII, os museos Capitolinos están considerados o primeiro museo do mundo, entendidos como un lugar onde a arte pode ser desfrutada por todos e non só polos seus donos.

Notas
-----

1. ↑  AA. VV. *Roma e dintorni*, edito dal T.C.I. nel 1977, pag. 83. ISBN 88-365-0016-1. Sandra Pinto, in *Roma*, edito dal gruppo editoriale L'Espresso su licenza del T.C.I. nel 2004, pag. 443. ISBN 88-365-0016-1. AA. VV. La nuova enciclopedia dell'arte Garzanti, Garzanti editore, 2000, ISBN 88-11-50439-2, alla voce "museo".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Museos Capitolinos Modificar a ligazón no Wikidata*** |

### Ligazóns externas

* Museos Capitolinos *(en italiano)*

|  |  |
| --- | --- |
| Control de autoridades | 
* Wd: Q333906
* WorldCat
* VIAF: 171285001
* BNF: 121420049
* EBID: ID
* GeoNames: 8015030
* GND: 1214261-X
* ISNI: 0000 0001 2117 0496
* LCCN: n79126898
* Structurae: 10001390
* SUDOC: 029890012

 |
O **museo de Orsay** é un museo nacional situado en París, na Rive gauche (beira esquerda) do río Sena, no *VII arrondissement* (Distrito VIIº). Nel figura, principalmente, arte do mundo occidental de 1848 a 1914: pintura, escultura, arquitectura etc.

Situación
---------

Rue de la Légion d'Honneur, 1 ; 75343 París.
Metro liña 12, estación: Solferino

Historia
--------

Colocado na antiga estación ferroviaria da Gare d'Orsay (1898), foi inaugurado en 1986. A súa construción orixinal é do arquitecto Victor Laloux, foi reconfigurada (1983-1986) polos arquitectos Renaud Bardon, Pierre Colboc, Jean-Paul Philippon gañadores do concurso de arquitectura de 1979, aos que se uniu o arquitecto interiorista Gae Aulenti. 

Interior do Museo de Orsay

As coleccións
-------------

As coleccións do museo de Orsay proveñen esencialmente de tres institucións: o museo do Louvre para obras de artistas nacidos a partir de 1820, ou que emerxen ao mundo artístico coa Segunda República Francesa; o museo de Jeu de Paume (Xogo de Pelota) que fora dedicado ao impresionismo desde 1947; e o museo nacional de Arte Moderna para obras máis recentes. Esas ricas coleccións, acrecentadas por inúmeras doazóns e legados, cobren todos os dominios das artes plásticas e artes aplicadas: a pintura, a escultura, variados obxectos de arte e as creacións gráficas, así como mobiliario, arquitectura e fotografía. A política de adquisicións do museo de Orsay está vertebrada cara a obtención de obras importantes e testemuñas máis modestas, que permitan enriquecer ou completar os fondos da colección consolidada.

Directores
----------

* Jean Jenger : 1978-1987
* Françoise Cachin : 1987-1994
* Henri Loyrette : 1994-2001
* Serge Lemoine : 2001 - actualidade

|  |  |
| --- | --- |
|  | Wikimedia Commons ten máis contidos multimedia na categoría:  ***Museo de Orsay Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q23402
* WorldCat
* VIAF: 130307757
* AGORHA: 142069
* BAV: ADV10036166
* BNB: ID
* BNE: XX144415
* BNF: 11990767x
* BRE: 2694734
* CANTIC: a10961951
* CiNii: DA01716959
* EBID: ID
* GEC: 0047761
* GeoNames: 6452693
* GND: 667289-9
* GRID: grid.500689.2
* ICCU: LO1V018384
* ISNI: 0000 0001 2157 2575
* LCCN: n84128587
* NDL: 00359473
* NKC: kn20010710551
* NLA: 36024323
* PTBNP: 220819
* Songkick: 2290594
* SUDOC: 027980227
* ULAN: 500310001

 |
Claude Monet: *As ninfeas*, 1920-26
O  **Museo da Orangerie** (en francés ***Musée de l'Orangerie***) é unha galería de arte impresionista e postimpresionista localizada na Place de la Concorde en París.

Contén traballos de Paul Cézanne, Henri Matisse, Amedeo Modigliani, Claude Monet, Pablo Picasso, Pierre-Auguste Renoir, Henri Rousseau, Chaim Soutine, Alfred Sisley e Maurice Utrillo entre outros.

A galería está á beira do Sena, no antigo invernadoiro do Palacio das Tullerias nos Xardíns das Tullerias.

Historia
--------

Un ciclo de pinturas de Monet sobre ninfeas, coñecido como *As ninfeas* (*Nymphéas*) foi colocado na planta baixa da Orangerie en 1927. O museo acolleu a colección **Walter-Guillaume** de pintura impresionista desde 1965.

O museo fechou ao público dende finais de agosto de 1999 até maio de 2006. Durante varios meses antes de quedar fechado houbo unha exhibición especial das *Ninfeas* de Monet que estaban espalladas por museos de todo o mundo. Incluíronse máis de 60 das 250 pinturas que fixo das ninfeas do seu xardín. As paredes foron repintadas en tons púrpuras e violetas para esta exposición en particular. A Orangerie foi renovada para trasladar as pinturas ao segundo andar da galería. Agora están dispoñíbeis baixo unha luz difusa tal como inicialmente pretendera Monet. As oito pinturas amósanse en dúas habitacións.

Principais traballos de arte
----------------------------

### Paul Cézanne

* *Retrato da señora Cézanne* (h. 1890)

### Claude Monet

* *As ninfeas* (*Les nymphéas*) (1895 - 1926)
* *As nubes* (1923-1926)

### Pablo Picasso

* *Gran bañista* (1921-1922)

### Pierre-Auguste Renoir

* *Femme nue dans un paysage* ("Muller espida nunha paisaxe") (1883)
* *Jeunes filles au piano* ("Mozas ao piano") (contra 1892)
* *Baigneuse aux cheveux longs* ("Bañista cos cabelos longos") (1895-1896)
* *Yvonne et Christine Lerolle au piano* ("Yvonne e Christine Lerolle ao piano") '(" (contra 1897-1898)
* *Femme nue couchée (Gabrielle)* ("Muller núa deitada") (1906-1907)
* *Claude Renoir en clown* (1909)
* *Femme accoudée* ("Muller inclinada") (1917-1919)

### Henri Rousseau

* *La Carriole du Père Junier* ("A zorra do Padre Junier") (1908)

Véxase tamén
------------

### Ligazóns externas

* Musée de l'Orangerie-Páxina Web do museo

|  |  |
| --- | --- |
| Control de autoridades | 
* Wd: Q726781
* WorldCat
* VIAF: 168318979
* AGORHA: 125553
* BNF: 118649440
* BRE: 2682797
* EBID: ID
* ICCU: RAVV053431
* ISNI: 0000 0001 2178 6282
* LCCN: n50055347
* NDL: 00628322
* NKC: kn20110914011
* NLA: 36556925
* SUDOC: 026393581
* ULAN: 500310647

 |